
ΠΕΡΙΕΧΟΜΕΝΑ 

ΔΙΑΤΑΓΜΑΤΑ 

583. Σύστχτη Κοινωνικού Ξενώνα Ενηλίκων.1 

584. Σύσταση Τεχνολογικού Κέντρου Αναπήρων και Οργα¬ 
νισμός λειτουργίας αυτού... 2 


585. Τροποποίηση και συμπλήρωση του αρι·&. 156/73 
■Β Δ. (ΦΕΚ 56) «περί του Οργανισμού Διοικήσεως 
και λειτουργίας του εν Φιλιατροίς Ιδρύματος Περι- 
-ϋάλψεως Ανιάτων Μεσσηνίας». · ·.3 


ΔΙΑΤΑΓΜΑΤΑ 

- (ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 583 

Σύσταση Κοινωνικού Ξενώνα Ενηλίκων 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

α) Τις διατάξεις : 

1. Του άρθρου 1 παράγρ. 3 του Ν. 3703/57 «περί συμ- 
πληώσεως και τροποποιήσεως της Νομοθεσίας περί Πρεβεν¬ 
τορίων και Παιδικών Εξοχών» (Φ.Ε.Κ. 84). 

2. Τις διατάξεις του άρθρου 14 του Ν. 1266/1982 « Ορ¬ 
γανα ασκήσεως της Νομισματικής, Πιστωτικής και Συναλ¬ 
λαγματικής Πολιτικής και άλλες, διατάξεις», Φ.Ε.Κ. 81, 
σε συνδυασμό με τις διατάξεις του άρθρου 15 παρ. 2 του Π.Δ. 
770/75 «περί διαρθρώσεως του Υπουργείου Προεδρίας «Φ. 

Ε.Κ. 248. 

3. Τις διατάξεις του άρθρου 8 του II.Δ. 574/1982 «Ανα¬ 
κατανομή αρμοδιοτήτων Γπουργείων» Φ.Ε.Κ. 104. 

4. Τις διατάξεις του άρθρου 13 του Ν. 1232/1982 «Επα¬ 
ναφορά σε ισχύ τροποποποιηση και συμπλήρωσή τωνδιατα- 
ξεων του Ν.Δ. 4352/64 και άλλες διατάξεις», Φ.Ε.Κ.22. 

5. Την αριθ. Υ. 79/21.6.84 απόφαση του Πρωθυπουργού 
«ανάθεση αρμοδιοτήτων στον Αναπλ.ηρωτη Υπουργο Οικο¬ 
νομικών», Φ.Ε.Κ. 413 Β' 

6. Την αριθ. 633/1984 γνωμοδότηση του Συμβουλίου της 
Επικρατείας με πρόταση των Υπουργών Προεδρίας της Κυ- 
βερνήσεως, Υγείας και Πρόνοιας και Αν. Υπουργού Οικονο¬ 
μικών. 


Άρθρο I. 
Σύσταση 


1. Ιδρύεται Νομικό Πρόσωπο Δημοσίου Δικαίου με την 
επωνυμία «Κοινωνικός Ξενώνας Ενηλίκων» με έδρα την Α¬ 
θήνα υπό την εποπτεία του Υπουργείου Υγείας και Πρόνοιας. 

2. Ιδρύονται επίσης παραρτήματα του Κοινωνικού Ξε¬ 
νώνα Ενηλίκων στη Θεσσαλονίκη, Πάτρα Γιάννενα και Η¬ 
ράκλειο. Η έναρξη λειτουργίας τους ορίζεται με απόφαση 
του Υπουργού Υγείας και Πρόνοιας, κατόπιν προτάσεως 
του Διοικητικού Συμβουλίου του Κοινοτικού Ξενώνα Ενη¬ 
λίκων». 


Άρθρο 2. 

Σκοπός 

Σκοπός του «Κοινωνικού Ξενώνα Ενηλίκων» είναι η πα- 
ροχή ηθικής ενίσχυσης, στέγης και διατροφής σε πενήντα 
(50) αυτοεξυπηρετούμενα πρόσωπα, τα οποία εξ αιτίας οποι¬ 
οσδήποτε φύσεως ανάγκης αδυνατούν πρόσκαιρα ή μόνιμα 
να παραμείνουν στο περιβάλλον του σπιτιού τους. 

Άρθρο 3. 

Συμμετοχή στις δαπάνες 

1· φιλοξενούμενα πρόσωπα συμμετέχουν στη δαπάνη 
περίθαλψης και ποιότητας ζωής ανάλογα με τις οικονομικές 
τους δυνατότητες. 

2. Οι προσφερόμενες υπηρεσίες είναι οι ίδιες πρός όλους 
ανεξάρτητα από τη συμμετοχή ή μη στη δαπάνη. 


Άρθρο 4. 

Διοίκηση 

Το Ίδρυμα διοικείται από πενταμελές Διοικητικό Συμ¬ 
βούλιο το οποίο διορίζεται με απόφαση του οικείου Ανα¬ 
πληρωτή Νομάρχη και αποτελείται από, 1) Τον Πρόεδρο 2) 
Ένα εκπρόσωπο της Τοπικής Αυτοδιοίκησης, 3) Ένα αϊρε- 
τό εκπρόσωπο των εργαζομένων στο ίδρυμα και 4) δύο άλλα 
πρόσωπα με κοινωνική δράση. 

Με την ίδια αυτή απόφαση ορίζεται και ο Αντιπρόεδρος. 


Άρθρο 5. 

Λειτουργία Διοικητικού Συμβουλίου 

1. Το Διοικητικό Συμβούλιο βρίσκεται σε απαρτία όταν 
είναι παρόντα τέσσερα (4) μέλη αυτού, μεταξύ των οποίων 
ο Πρόεδρος, η ο Αντιπρόεδρος αυτού. 

Οι αποφάσεις του Δ.Σ. λαμβάνονται με ψηφοφορία και με 
πλειοψηφία των παρόντων μελών. 

Σε περίπτωση ισοψηφίας επικρατεί η άποψη με την οποία 
έχει ταχθεί ο Πρόεδρος ή ο προεδρεύων Αντιπρόεδρος αυτού. 

2. Στις περιπτώσεις συνάψεως δανείου, συμβιβασμού, 
καταργήσεως δίκης και εγκρίσεως εκποιήσεως, υποθηκεύ- 
σεως ακινήτου περιουσίας, οι αποφάσεις λαμβάνονται με 
απόλυτη πλειοψηφία του όλου αριθμού των μελών. 

3. Το Δ.Σ. συνεδριάζει τακτικά δύο φορές το μήνα και 
έκτακτα όταν παρίσταται ανάγκη, καθώς επίσης και όταν 
ζητηθεί με έγγραφη αίτηση τριών (3) τουλάχιστον μελών 
αυτού, πάντοτε όμως με πρόσκληση του Προέδρου. 

4. Όταν μέλος του Διοικητικού Συμβουλίου απουσιάζει 
αδικαιολόγητα σε δύο συνεχείς συνεδριάσεις, αντικαθί¬ 
σταται με απόφαση του Νομάρχη, ύστερα από αναφορά του 
Προέδρου του Δ.Σ. 

5. Στις συνεδριάσεις του Δ.Σ. μετέχει ο Προϊστάμενος 
του Τμήματος, ως εισηγητής χωρίς ψήφο. 

6. Τα πρός συζήτηση θέματα καταχωρίζονται στην ημε¬ 
ρήσια διάταξη, η οποία κοινοποιείται έγκαιρα στα μέλη του 
Δ.Σ. μαζί με την πρόσκληση για συνεδρίαση. 

Θέματα που δεν αναγράφονται στην ημερησία διάταξη δε 
συζητούνται εκτός και εάν πρόκειται περί επείγοντος θέματος 
και αποφασίζουν τη συζήτηση όλα τα παρόντα μέλη του Δ.Σ. 

7. Τα πρακτικά κάθε συνεδριάσεως, επικυρώννται από 
το Δ.Σ. στην επομένη συνεδρίαση και καταχωρίζονται από το 
Γραμματέα σε ειδικό βιβλίο πρακτικών μονογεγραμμένο από 
τον Πρόεδρο, υπογράφονται δε στη συνέχεια από αυτούς 
και από τα παρόντα στη συνεδρίαση μέλη. 

8. Ουδεμία απόφαση του Δ.Σ. εκτελείται, εάν δεν έχουν 
επικυρωθεί τα πρακτικά της συνεδριάσεως κατά την οποία 
πάρθηκε η απόφαση. 

Προκειμένου περί εξαιρετικών περιπτώσεων, για τις 
οποίες η εκτέλεση δεν επιδέχεται αναβολή, δύναται το Δ.Σ. 
με ειδική απόφαση να Θεωρεί ως επυκυρωμένα τα σχετικά 
πρακτικά για τα Θέματα αυτά με σκοπό την άμεση εκτέλεση 
της απόφασης. 

9. Γραμματέας του Δ.Σ. ορίζεται υπάλληλος του Ιδρύ¬ 
ματος με απόφαση αυτού. 

Άρθρο 6. 

Αρμοδιότητες του Διοικητικού Συμβουλίου 

Το Διοικητικό Συμβούλιο 

1. Διοικεί και διαχειρίζεται με τις αρμόδιες υπηρεσίες, 
όλες τις υποθέσεις του Ιδρύματος, σύμφωνα με τις εκάστοτε 
ισχύουσες διατάξεις. 

2. Ψηφίζει τον προϋπολογισμό, ισολογισμό και απολο¬ 
γισμό του Ιδρύματος και εισηγείται γι αυτούς, σύμφωνα 
με το νόμο. 

3. Εγκρίνει για τη λειτουργία του Ιδρύματος τις απαι- 
τούμενες δαπάνες, μέσα στα όρια των πιστώσεων του προϋ¬ 
πολογισμού, τον οποίο δύναται να τροποποιήσει και ανα¬ 
μορφώσει, μέσα στο οικονομικό έτος, τηρούμενης της νό¬ 
μιμης διαδικασίας. 

4. Διορίζει το προσωπικό, με τη νόμιμη διαδικασία και 
ασκεί σύμφωνα με τις εκάστοτε ισχύουσες διατάξεις, τις 
αρμοδιότητες που αναφέρονται στην υπηρεσιακή κατάσταση 
και τον πειθαρχικό έλεγχο του προσωπικού αυτού. 

5. Υπογράφει συμβάσεις με τα γειτονικά εστιατόρια για 
την παροχή ενός γεύματος ημερησίως στούς περιθαλπομέ- 
νους του Ιδρύματος. 

6. Για την περίπτωση περίθαλψης με αντιπαροχή καθο¬ 
ρίζει τιμολόγιο με κλίμακα ανάλογη με το ύψος του εισοδή¬ 
ματος του περιθαλπομένου. 

7. Είναι αρμόδιο να αποφασίζει για όλα ανεξαιρέτως 
τα θέματα, που σχετίζονται με την πορεία των εργασιών 
του Ιδρύματος, εκτός από εκείνα για τα οποία προβλέπεται 


με ειδικές διατάξεις, αρμοδιότητα άλλων υφισταμένων οργά¬ 
νων του Νομικού Προσώπου. 

Άρθρο 7. 

Αρμοδιότητες του Προέδρου του Διοικητικού 
Συμβουλίου 

- Ο Πρόεδρος ασκεί τις ακόλουθες αρμοδιότητες : 

1. Εκπροσωπεί το ίδρυμα δικαστικώς και εξωδίκως, 
δίδει επάγει τούς νενομισμένους όρκους, και διορίζει τούς δι¬ 
καστικούς πληρεξουσίους. 

2. ΙΙροσκαλεί τα μέλη του Δ.Σ. στις συνεδριάσεις, κα· 4 
ταρτίζει με τον προϊστάμενο του τμήματος την ημερήσια 
διάταξη των θεμάτων που είναι για συζήσηση και υπογράφει 
τις προσκλήσεις στις οποίες ορίζεται ο τόπος, η ημέρα και 
η ώρα της συνεδριάσεως. 

Στην ημερησία διάταξη περέχονται περιληπτικώς τα 
πρός συζήτηση θέματα. 

3. Τπογράφει με τον προϊστάμενο του τμήματος κάθε 
εξερχόμενο έγγραφο, τις επιταγές και τα εντάλματα πλη¬ 
ρωμών. 

4. Ασκεί επί του προσωπικού τις αρμοδιότητες που προ- 
βλέπονται από τις εκάστοτε κείμενες περί αυτού διατάξεις 
και συντάσσει τις εκθέσεις υπηρεσιακής δράσης και επίδοσης 
του προϊσταμένου. 

Άρθρο 8. 

Πόροι του Ιδρύματος 

Οι πόροι του Ιδρύματος είναι : 

α) Κρατική επιχορήγηση 

β) Πόροι από την εκμετάλλευση της περιουσίας του. 

γ) Εισφορές, δωρεές, κληρονομιές και κληροδοσίες προς 
αυτό. 

δ) Κάθε άλλο νόμιμο έσοδο. 

Άρθρο 9. 

Π ροϋπολογισμός 

Ο προϋπολογισμός συντάσσεται από τον προϊστάμενο του 
τμήματος σύμφωνα με τα οριζόμενα από τις κείμενες δια¬ 
τάξεις και με βάση την προγραμματισμένη από το Δ.Σ. 
δραστηριότητα, ψηφίζεται από το Δ.Σ. και εγκρίνεται από 
το Νομάρχη. 

Αντίγραφο του εγκριθέντος προϋπολογισμού υποβάλλεται 
στο Υπουργείο Υγείας και Πρόνοιας. 

Άρθρο 10. 

Εισπράξεις Εσόδων 

1. Τα κεφάλαια και οι πόροι του Ιδρύματος κατατίθενται 
κατ’ ευθεία σε τηρούμενο λογαριασμό στο Υποκατάστημα 
της Τράπεζας της Ελλάδας. 

2. Ειδικές πιστώσεις ή κεφάλαια, που πλεονάζουν, μετα- 
φέρονται σε ειδικούς λογαριασμούς διαθεσίμων, εντόκως 
ή ατόκως, ανάλογα με την προέλευση αυτών. Η μεταφορά 
από το λογαριασμό ταμειακής διαχείρισης και η επαναφορά 
σ' αυτόν, γίνεται με εντολή του προϊσταμένου του τμήματος 
ή οίκοθεν από την Τράπεζα της Ελλάδας, σύμφωνα με τα 
οριζόμενα από την παράγραφο 3 του άρθρου 4 του Α.Ν. 
1611/1950, που προστέθηκε με το άρθρο 2 του Ν.Δ. 2999/ 
1954 Φ. 211Α 

Άρθρο 11. 

Πληρωμές δαπανών 

Κάθε πληρωμή ενεργείται με χρηματικό ένταλμα το οποίο 
υπογράφεται από τον Πρόεδρο του Δ.Σ. ή άπό άλλο μέ¬ 
λος αυτού, ειδικά εξουσιοδοτημένο από το Διοικητικό Συμ¬ 
βούλιο και από τον προϊστάμενο του τμήματος, ή δε κατα¬ 
βολή του ποσού αυτού ενεργείται με έκδοση ισόποσης επι¬ 
ταγής, σε βάρος του λογαριασμού που τηρεί το Ίδρυπ - στο 

Τποκατάστημα της Τράπεζας της Ελλάδας. Οι επιταγές 
υπογράφονται όπως και τα εντάλματα πληρωμής. 

Άρθρο 12. 

Εκτέλεση Δαπανών 

Οι δαπάνες του Ιδρύματος, εκτελούνται σύμφωνα με τις 
διατάξεις περί Λογιστικού των Ν.Π.Δ.Δ. και της νομο¬ 
θεσίας περί εκτελέσεως Δημοσίων Έργων. 


Άρθρο 13. 

Προϋποθέσεις εισαγωγής 

1. Στο Ίδρυμα εισάγονται άτομα ενήλικα, αυτοεξυπηρε- 
τούμενα, κατά σειρά προτεραιότητας η οποία καθορίζεται 
από την ημερομηνία υποβολής της αίτησης του ενδιαφερο¬ 
μένου. 

2. Για την εισαγωγή απαιτείται έκθεση Κοινωνικής 
έρευνας της Κοινωνικής Λειτουργού, στην οποία διατυπώ¬ 
νεται σχετική πρόταση και απόφαση του Προϊστάμενου του 
τμήματος. 

3. Δεν εισάγονται στο Κέντρο φοιτητές ή σπουδαστές για 
τούς οποίους εφαρμόζονται ειδικά προγράμματα. 

4. Στο Ιδρυμα παραμένουν κενά πάντοτε τρία (3) κρεβ- 
βάτια για την αντιμετώπιση εκτάκτων περιστατικών, η κά¬ 
λυψη των οποίων γίνεται με εντολή του προϊσταμένου του τμή¬ 
ματος, κατόπιν προφορικής εισήγησης της Κοινωνικής Λει¬ 
τουργού. 


Άρθρο 14. 

Διάρθρωση Υπηρεσιών 

1. Οι Υπηρεσίες του Ιδρύματος συγκροτούν τμήμα το 
οποίο αποτελείται από τα παρακάτω Γραφεία. 

α) Γραφείο Κοινωνικής Εργασίας 

β) Γραφείο Διοικητικού 

2. Η αρμοδιότητα του τμήματος αναφέρεται στα εξής 
θέματα, που κατανέμονται μεταξύ των Γραφείων όπως πα¬ 
ρακάτω. 

α) Το Γραφείο Κοινωνικής Εργασίας είναι αρμόδιο για 
κάθε θέμα αναγόμενο στην παρεχόμενη προστασία. Κυρία 
φροντίδα του γραφείου αυτού είναι η έρευνα κάθε δυνατής 
λύσης που θα δώσει τη δυνατότητα στούς περιθαλπομένους 
του Κέντρου να ενταχθούν και πάλι στην Κοινότητα, δημιουρ¬ 
γώντας το δικό τους σπίτι και να απομακρυνθούν του Κέν¬ 
τρου. , 

β) Το Γραφείο Διοικητικού είναι αρμόδιο για κάθε θέμα 
που αναφέρεται στη Γενική κατάσταση του προσωπικού του 
Κέντρου, τη διακίνηση της αλληλογραφίας, δακτυλογράφηση 
και αναπαραγωγή εγγράφων, και έντυπων, τη βεβαίωση 
από τον προϊστάμενο της ακρίβειας αντιγράφων ύστερα από 
αντιπαραβολή της με το επιδεικνυόμενο σχετικό πρωτότυπο 
ή ακριβές αντίγραφο, τη μέριμνα για τη βεβαίωση του γνή¬ 
σιου της υπογραφής προσωπικού και πολιτών και τη μέριμνα 
για τη φύλαξη και τον καθαρισμό του καταστήματος, καθώς 
και για τα θέματα που αναφέρονται στα οικονομικά, στη 
διαχείριση της περιουσίας του. 

Άρθρο 15. 

Προσωπικό 

Οι θέσεις του πάσης φύσεως προσωπικού διαρθρουνται 
κατά κλάδους και ειδικότητες ως ακολούθως : 


I. Μόνιμες θέσεις 

Κλάδος ΑΡ1 Κοινωνικών Λειτουργών 

Μία (1) θέση με βαθμό 8ο - 6ο (Ν.Δ. 229/73 άρθρο 4) 

Κλάδος ΜΕ1 Διοικητικός - Λογιστικός 
Μία (1) θέση με βαθμό 10ο - 6ο 


Κλάδος ΣΕ1 Οικονόμων - Καθριστριών 

Τρείς (3) θέσεις με βαθμό 12ο - 7ο 

Κλάδος ΣΕ2 Νοσοκόμων 

Μία (1) θέση με βαθμούς 12ο - 7ο 

Άρθρο 16. 

Προσόντα διορισμού για κάθε θέση 
I. Μόνιμες θέσεις 

1. Για τον Κλάδο ΑΡ1 Κοινωνικών Λειτουργών πτυχίο 
αναγνωρισμένης ανώτερης σχολής Κοινωνικής Εργασίας 
τουλάχιστον τριετούς φοιτήσεως και άδεια ασκήσεως επαγ¬ 
γέλματος. 

2. Γιά τον Κλάδο ΜΕ1 Διοικητικού - Λογιστικό, Απο¬ 
λυτήριο Λυκείου ή εξαταξίου γυμνασίου ή άλλου ισότιμου 
σχολείου. 

3. Για τον Κλάδο ΣΕ1 Οικονόμων - Καθαριστριών, απο¬ 
λυτήριο δημοτικού σχολείου. 

4. Για τον Κλάδο ΣΕ2 Νοσοκόμων, απολυτήριο δημοτικού 
σχολείου και σχετική εμπειρία. 

Άρθρο 17. 

Προϊστάμενοι Υπηρεσιών - Αναπλήρωση 

Του τμήματος προϊσταται με βαθμό 10ο - 6ο υπάλληλος 
του κλάδου ΜΕ Διοικητικού - Λογιστικού, ο οποίος προί- 
σταται και του Γρ. Διοικητικού. 

Του Γραφείου Κοινωνικής Εργασίας προϊσταται υπάλλη¬ 
λος του Κλάδου ΑΡ1 με βαθμό 8ο - 6ο. 

Άρθρο 18. 

Εσωτερικός Κανονισμός 

Όλα τα λεπτομερέστερα θέματα, που ανάγονται στην κα¬ 
νονική και εύρυθμο λειτουργία του Ιδρύματος, ως και τα κα¬ 
θήκοντα των εργαζομένων στο Κέντρο ρυθμίζονται με εσω¬ 
τερικό κανονισμό λειτουργίας, που συντάσσεται από το 
Διοικητικό Συμβούλιο και εγκρίνεται με απόφαση του Νο- 
μάρχη. 

Στον Υπουργό Υγείας και Πρόνοιας, αναθέτουμε τη δη¬ 
μοσίευση και εκτέλεση του Διατάγματος αυτού. 

Λθήνα, 20 Δεκεμβρίου 1984 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

01 ΥΠΟΥΡΓΟΙ 

ΠΡΟΕΔΡΙΑ! ΤΗΧ ΚΥΒΕΡΝΗ1ΗΖ ΥΓΕΙΑ! ΚΑΙ ΠΡΟΝΟΙΑ! 

ΑΒΟΧΤΟΑΟΧ ΑΑΖΛΡΗΧ ΓΕΩΡΓΙΟ* ΓΕΝΝΗΜΑΤΑ* 

Ο ΑΝΑΠΑ. ΥΠΟΥΡΓ. ΟΙΚΟΝΟΜΙΚΟΝ 

ΔΗΜΗΤΡΙΟΧ ΤΧΟΒΟΛΑΧ 


(%) 

Γ,ΡΟΈΔΡΙΚΟ ΔΙΑΤΑΓΜΑ ΥΠ' ΑΡΙΘ. 584 

Σύσταση Τεχνολογικού Κέντρου Αναπήρων και Οργανι¬ 
σμός λειτουργίας αυτού. 

Ο ΠΡΟΕΔΡΟΣ 

ΤΉΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 
α) Τις διατάξεις. 

1. Του άρθρου 1 παράγραφ. 3 του Ν. 3703/57 «περί συμ- 
πληρώσεως και τροποποιήσεως της Νομοθεσίας «περί Πρε¬ 
βεντορίων και Παιδικών Εξοχών ΦΕ.Κ. 84. 

2. Τις διατάξεις του άρθρου 14 του Ν. 1266/1982 «Όρ¬ 
γανα ασκήσεως της Νομισματικής, Πιστωτικής και Συν¬ 
αλλαγματικής Πολιτικής και άλλες διατάξεις «Φ.Ε.Κ. 81, 
σε συνδυασμό με τις διατάξεις του άρθρου 15 παρ. 2 του Π.Δ. 
770/75 «Περί διαρθρώσεως του Υπουργείου Προεδρίας» 
«Φ.Ε.Κ. 248. 

3. Τις διατάξεις του άρθρου 8 του Π.Δ. 574/1982 «Ανα¬ 
κατανομή αρμοδιοτήτων Υπουργείων» Φ.Ε.Κ. 104. 

4. Τις διατάξεις του άρθρου 13 του Ν. 1232/1982 (Φ. 
Ε.Κ. 22/1982) «Επαναφορά σε ισχύ, τροποποίηση και συμ¬ 
πλήρωση των διατάξεων του Ν.Δ. 4352/64 και άλλεε δια¬ 
τάξεις Φ.Ε.Κ. 22. 

5. Την αριθμ. Υ. 79/1984 απόφαση του Πρωθυπουργού 
«ανάθεση αρμοδιοτήτων στον Αναπληρωτή Υπουργό Οικο¬ 
νομικών Φ.Ε.Κ. 413 Β. 

6. Την αριθμ. 632/1984 γνωμοδότηση του Συμβουλίου 
της Επικράτειας με πρόταση των Υπουργών Προεδρίας της 
Κυβερνήσεως, Υγείας και Πρόνοιας και Αν. Υπουργού 
Οικονομικών, αποφασίζουμε : 

Άρθρο 1. 

Σύσταση 

1. Ιδρύεται Νομικό Πρόσωπο Δημοσίου Δικαίου υπό την 
επωνυμία «Τεχνολογικό Κέντρο Αναπήρων» με έδρα την 
Αθήνα υπό την εποπτεία του Υπουργείου Υγείας και Πρό¬ 
νοιας. 

2. Ιδρύονται επίσης Παραρτήματα του Τεχνολογικού Κέν¬ 
τρου Αναπήρων στην Θεσσαλονίκη, Πάτρα, Γιάννενα και 
Ηράκλειο. 

Η έναρξη λειτουργίας των ορίζεται με απόφαση του Υπουρ¬ 
γού Υγείας και Πρόνοιας κατόπιν προτάσεως του Δ.Σ. του 
Τεχνολογικού Κέντρου Αναπήρων. 

Άρθρο 2. 

Σκοπός - Πραγμάτωση 

1. Σκοπός του Τεχνολογικού Κέντρου Αναπήρων (Τ.Κ.Α) 
είναι η διάδοση της τεχνολογίας στον τομέα της εξυπηρέτησης 
των μειονεκτούντων ατόμων και η εφαρμογή των αποτελε¬ 
σμάτων της στα άτομα αυτά. 

Ο σκοπός αυτός επιτυγχάνεται. 

α) με τη διατήρηση σε μόνιμη βάση εκθέσεως όπου εκ¬ 
τίθενται συσκευές καθώς και κάθε φύσεως αντικείμενα, που 
συντελούν στην κατά το δυνατόν περισσότερη ανεξαρτο- 
ποίηση των μειονεκτούντων ατόμων καθώς και στην ποιοτική 
βελτίωση των συνθηκών της ζωής τους. Εισαγωγείς ή κα¬ 
τασκευαστές των παραπάνω ειδών στέλνουν στην Εκθεση 
κάθε νέα συσκευή που εξυπηρετεί τον επιδιωκόμενο σκοπό. 

β) Με την δημιουργία υπηρεσίας εφαρμοσμένης έρευνας 
για την προσαρμογή των επιτευγμάτων της Τεχνολογίας, 
στην εξυπηρέτηση της εξατομικευμένης περίπτωσης του 
κάθε μειονεκτούντος ατόμου. Για τις προσαρμογές αυτές το 
Τ.Κ.Α. συνεργάζεται με εργαστήρια κατασκευών. Ο έλεγ¬ 
χος της ποιότητας κατασκευής καθώς και η εκπαίδευσηγια 
τη σωστή χρησιμοποίησή τους αποτελεί αρμοδιότητα του 
Τ.Κ.Α. Στην υπηρεσία αυτή απευθύνονται τα ίδια τα μειο- 
νεκτούντα άτομα, ειδικοί επιστήμονες και άλλοι. Μελετώ- 
νται επίσης τα συγκεκριμένα προβλήματα που παρουσιάζο¬ 
νται στις συγκεντρώσεις των ειδικών σύμφωνα με το επόμενο 
στοιχείο (γ). 

γ) Με την οργάνωση συγκεντρώσεων Φυσιάτρων, Ορθο¬ 
πεδικών, Φυσιοθεραπευτών, Εργοθεραπευτών και άλλων 
ειδικοτήτων για ανταλλαγή απόψεων και ενημέρωση σε 
ότι θέμα αφορά την εφαρογή της τεχνολογίας. 

δ) Με τη συνεχή συνεργασία με συλλόγους αναπήρων, 
Ασφαλιστικά Ταμεία, άλλα Τεχνολογικά Κέντρα εξωτερικού 


καθώς και με κίθε περιφερειακή υπηρεσία ώστε ναδημιουρ- 
γείται άμεση πρόσβαση των επιτευγμάτων της Τεχνολο¬ 
γίας σε όλη την επαρχιακή χώρα. 


Άρθρο 3. 

Διοίκηση 

Το Ίδρυμα διοικείται από 7μελές Διοικητικό Συμβούλιο 
το οποίο διορίζεται με απόφαση του Νομάρχη με τριετή 
θητεία και αποτελείται από 1) Φυσίατρο ή Ορθοπεδικό 
ιατρό, 2) Αρχιτέκτονα ειδικευμένο σε θέματα αναπηριών 3) 
Αιρετό εκπρόσωπο της Ομοσπονδίας Αναπτήρων και 4) 4 
άλλα μέλη τα οποία λόγω των ειδικών γνώσεων τους, εμπει¬ 
ρίας ή δράσεως δύνανται να ανταποκριθούν στον σκοπό του 
Ιδρύματος. 

Με την ίδια απόφαση διορίζεται ο Πρόεδρος και ο Αντι¬ 
πρόεδρος. 


Άρθρο 4. 

Λειτουργία Διοικητικού Συμβουλίου 

1. Το Διοικητικό Συμβούλιο (Δ.Σ.) βρίσκεται σε απαρ¬ 
τία όταν είναι παρόντα τέσσερα (4) μέλη αυτού, μεταξύ των 
οποίων ο Πρόεδρος ή ο Αντιπρόεδρος αυτού. 

Οι αποφάσεις του Δ.Σ. λαμβάνονται με ψηφοφορία και μ ε 
πλειοψηφία των παρόντων μελών. 

Σε περίπτωση ισοψηφίας επικρατεί η άποψη με την οποία 
έχει ταχθεί ο Πρόεδρος ή ο Προεδρεύων Αντιπρόεδρος 
αυτού. 

2. Στις περιπτώσεις συνάψεως δανείου, συμβιβασμού 
καταργήσεως δίκης και εγκρίσεως εκποιήσεως, υποθηκεύ- 
σεως ακινήτου περιουσίας, οι αποφάσεις λαμβάνονται με 
απόλυτη πλειοψηφία του όλου αριθμού των μελών. 

Σε περίπτωση μειοψηφίας, καταχωρούνται στο πρακτικό 
της συνεδριάσεως οι γνώμες των μειοψηφούντων και το θέμα 
παραπέμπεται στην εποπτεύουσα αρχή. 


3. Το Δ.Σ. συνεδριάζει τακτικά δύο φορές το μήνα και 
έκτακτα όταν παρίσταται ανάγκη, καθώς επίσης και όταν 
ζητηθεί με έγγραφη αίτηση τριών (3) τουλάχιστον μελών 
αυτού, πάντοτε όμως με πρόσκληση του Προέδρου ή του 
Αντιπροέδρου. 

4. Όταν μέλος του Διοικητικού Συμβουλίου απουσιάζει 
αδικαιολόγητα, σε δύο συνεχείς συνεδριάσεις, αντικαθίσταται 
με απόφαση του Υπουργού, ύστερα από αναφορά του Προ¬ 
έδρου του Δ.Σ. 

5. Στις συνεδριάσεις του Δ.Σ. μετέχει ο Προϊστάμενος 
του Κέντρου ως εισηγητής χωρίς ψήφο. 

6. Τα πρός συζήτηση θέματα καταχωρίζονται στην ημε¬ 
ρήσια διάταξη η οποία κοινοποιείται έγκαιρα στα μέλη του 
Δ.Σ. μαζί με την πρόσκληση για συνεδρίαση. Θέματα που 
δεν αναγράφονται στην ημερήσια διάταξη, δεν συζητούνται 
εκτός εάν πρόκειται περί επείγοντος θέματος και αποφα¬ 
σίσουν την συζήτηση όλα τα παρόντα μέλη του Δ.Σ. 

7. Τα πρακτικά κάθε συνεδριάσεως, επικυρώνονται απ'/ 
το Δ.Σ. στην επόμενη συνεδρίαση και καταχωρίζονται απ® 
το Γραμματέα σε ειδικό βιβλίο πρακτικών μονογεγραμμένο 
από τον Πρόεδρο, υπογράφονται δε στη συνέχεια από αυτούς 
και από τα παρόντα στη συνεδρίαση μέλη. 

Ουδεμία απόφαση του Δ.Σ. εκτελείται, εάν δεν έχουν επι¬ 
κυρωθεί τα πρακτικά της συνεδριάσεως κατά την οποία 
πάρθηκε η απόφαση. 


Προκειμένου περί εξαιρετικών περιπτώσεων, για τι? 
οποίες η εκτέλεση δεν επιδέχεται αναβολή, δύναται το Δ.Σ- 
με ειδική απόφαση να θεωρεί ως επικυρωμένα τα σχετικά 
πρακτικά για τα θέματα αυτά με σκοπό την άμεση εκτέλεση 
της αποφάσεως. 

8. Γραμματέας του Δ.Σ. ορίζεται υπάλληλος του Ιδρύ¬ 
ματος με απόφαση αυτού. 

Άρθρο 5. 

Αρμοδιότητες του Διοικητικού Συμβουλίου 
Το Διοικητικό Συμβούλιο : 

} · Υπογράφει συμβάσεις με κατασκευαστές και εισαγωγείς 
βασει προδιαγραφών που έχουν καθορισθεί για την Έκθεση 
των συσκευών, Οργάνων και γενικά κάθε φύσεως αντικει¬ 
μένων που εμπίπτουν στο σκοπό του Τ.Κ.Α. Υπογράφει 
επίσης συμβάσεις με εργαστήρια κατασκευών για την εκ¬ 
πλήρωσή του υπο στοιχείο β' άρθρο 2 του παρόντος επιδιω- 
κομένου σκοπού βάσει προδιαγραφών που έχουν προκαθο- 
ρισθεί. 

2. Ψηφίζει τον προϋπολογισμό, ισολογισμό και απολο¬ 
γισμό του Ιδρύματος και εισηγείται γι αυτούς, σύμφωνα με 
το νόμο. 

3. Εγκρίνει, για τη λειτουργία του Ιδρύματος τις απαιτού- 
μενες δαπανες, μέσα στα όρια των πιστώσεων του προϋ¬ 
πολογισμού. 

4. Διορίζει το προσωπικό, με τη νόμιμη διαδικασία και 
ασκεί σύμφωνα με τις εκάστοτε ισχύουσες διατάξεις, τις 
αρμοδιότητες που αναφέρονται στην υπηρεσιακή κατάσταση 
και τον Πειθαρχικό έλεγχο του προσωπικού αυτού. 

5. Διοικεί και διαχειρίζεται, με τις αρμόδιες υπηρεσίες, 
όλες τις υποθέσεις του Ιδρύματος, σύμφωνα με τις εκάστοτε 
ισχύουσες διατάξεις πλήν εκείνου του αντικειμένου για το 
οποίο προβλέπεται με ειδικές διατάξεις, αρμοδιότητα 
άλλων υφισταμένων οργάνων του Νομικού Προσώπου. 

Άρθρο 6. 

Αρμοδιότητες του Προέδρου του Διοικητικού Συμβουλίου 

Ο Πρόεδρος ασκεί τις ακόλουθες αρμοδιότητες : 

1. Εκπροσωπεί το Ίδρυμα δικαστικώς και εξωδίκως, 
δίδει επάγει τούς νενομισμένους όρκους, διορίζει τούς δικα¬ 
στικούς πληρεξουσίους. 

2. Προσκαλεί τα μέλη του Δ.Σ. στις συνεδριάσεις, καταρ¬ 
τίζει με τον Διευθυντή την ημερήσια διάταξη των θεμάτων 
που είναι για συζήτηση και υπογράφει τις προσκλήσεις στις 
οποίες ορίζεται ο τόπος, η ημέρα και η ώρα της συνεδριάσεως. 
Στην ημερησία διάταξη περιέχονται περιληπτικώς τα πρός 
συζήτηση θέματα. 

3. Υπογράφει με το Διευθυντή του Ιδρύματος κάθε εξερ- 
χόμενο έγγραφο, τις επιταγές και τα εντάλματα πληρωμών. 

4. Ασκεί επί του προσωπικού τις, αρμοδιότητες που προ- 
βλέπονται από τις εκάστοτε κείμενες περί αυτού διατάξεις 
και συντάσσει τις εκθέσεις υπηρεσιακής δράσης και επίδοσης 
του Διευθυντού. 

Άρθρο 7. 

Πόροι του Ιδρύματος 
Οι πόροι του Ιδρύματος είναι : 
α) Κρατική επιχορήγηση 

β) Πόροι από την εκμετάλλευση της περιουσίας του. 
γ) Τροφεία - Νοσήλεια που καταβάλλονται από τα Ασφα¬ 
λιστικά Ταμεία για την περίθαλψη των ασφαλισμένων τους, 
δ) Εισφορές, Δωρεές, Κληρονομιές και κληροδοσίες 
ε) Κάθε άλλο νόμιμο έσοδο 

Άρθρο 8. 

Προϋπολογισμός 

1. Τα έσοδα και τα έξοδα του Ιδρύματος προσδιορίζονται 
με τον προϋπολογισμό αυτού, κατα οικονομικο έτος, το 
οποίο ταυτίζεται χρονικά με το ημερολογιακό έτος. 

2. Ο προϋπολογισμός συντάσσεται από τον Διευθυντή, 
σύμφωνα με τα οριζόμενα από τις κείμενες διατάξεις, με 
βάση την προγραμματισμένη από το Δ.Σ. δραστηριότητα, 
ψηφίζεται από το Δ.Σ. και εγκρίνεται από τον αρμόδιο Νο¬ 
μάρχη. 


Αντίγραφο του εγκριθέντος προϋπολογισμού υποβάλλεται 
στο Υπουργείο Υγείας και Πρόνοιας. 

3. Για κάθε συμπλήρωση, τροποποίηση ή αναμόρφωση 
του προϋπολογισμού, μέσα στο οικονομικό έτος, ακολου¬ 
θείται η ίδια διαδικασία. 

Άρθρο 9. 

Εισπράξεις εσόδων 

1. Τα κεφάλαια και οι πόροι του Κέντρου κατατίθενται 
κατευθείαν σε τηρούμενο λογαριασμό στο Υποκατάστημα της 
Τράπεζας Ελλάδας. 

2. Ειδικές πιστώσεις ή κεφάλαια που πλεονάζουν με- 
ταφέρονται σε ειδικούς λογαριασμούς διαθεσίμων, εντόκως 
ή ατόκως ανάλογα με την προέλευση αυτών. Η μεταφορά 
από το λογαριασμό ταμειακής διαχειρίσεως και η επανα¬ 
φορά σ’ αυτόν γίνεται με εντολή του Διευθυντή του Ιδρύ¬ 
ματος ή οίκοθεν από την Τράπεζα της Ελλάδας, σύμφωνα 
με τα οριζόμενα από την παράγραφο 4 του άρθρου 4 του 
Α.Ν. 1611/1950, που προστέθηκε με το άρθρο 2 του Ν.Δ 
2999/1954 ΦΕΚ 211. 

Άρθρο 10. 

Πληρωμές Δαπανών 

Κάθε πληρωμή ενεργείται με χρηματικό ένταλμα το 
οποίο υπογράφεται από τον Πρόεδρο του Δ.Σ. ή από άλλο 
μέλος αυτού, ειδικά εξουσιοδοτημένο από το ΔΣ από τον 
Διευθυντή του Ιδρύματος και τον υπάλληλο του κλάδου ΑΤΙ 
ή ΜΕ1 η δε καταβολή του ποσού αυτού ενεργείται με έκδοση 
ισόποσης επιταγής σε βάρος του λογαριασμού που τηρεί 
το Ίδρυμα στο Υποκατάστημα της Τράπεζας της Ελλάδας. 
Οι επιταγές υπογράφονται όπως και τα εντάλματα πληρω- 
μής. 

Άρθρο 11. 

Εκτέλεση Δαπανών 

1. Οι δαπάνες του Ιδρύματος εκτελούνται σύμφωνα με 
τις διατάξεις περί Λογιστικού, των ΝΠΔΔ και της νομο¬ 
θεσίας περί εκτελέσεως Δημοσίων Έργων, 

2. Για την εκτέλεση οποιασδήποτε δαπάνης απαιτεί¬ 
ται : 

α) Να υπάρχει γραμμένη αντίστοιχη πίστωση στον 
προϋπολογισμό του Ιδρύματος και 

β) Να εγκρίνει αυτή το Διοικητικό Συμβούλιο 

Άρθρο 12. 

Παραλαβή υλικού 

1. Οι παραλαβές του αναλώσιμου και μη υλικού για τις 
τρέχουσες ανάγκες του Ιδρύματος ενεργούνται από επι¬ 
τροπές που συγκροτούνται σύμφωνα με το άρθρο 20 του 
Π.Δ. 715/79 ΦΕΚ 212. 

Άρθρο 13. 

Απολογισμός - Ισολογισμόε 

Μετά τη λήξη κάθε οικονομικού έτους, καταρτίζεται ο 
απολογισμός εσόδων και εξόδων του Ιδρύματος ο οποίος 
ψηφίζεται από το ΔΣ εγκρίνεται από τα αρμόδια όργανα 
και υποβάλλεται στο Ελεγκτικό Συνέδριο για έλεγχο και 
όλα τα δικαιολογητικά διαχειρίσεως. Στη συνέχεια κοι¬ 
νοποιείται στο Υπουργείο Υγείας και Πρόνοιας. Με τον 
απολογισμό καταρτίζεται και ο γενικός ισολογισμός της 
περιουσίας του, Ιδρύματος ο οποίος πρέπει να περιλαμβάνει 
τη γενική κατασταση του ενεργητικού και παθητικού κατά 
τη λήξη του οικονομικού έτους. 

Άρθρο 14. 

Βασική Διάρθρωση των Υπηρεσιών 

1. Οι Υπηρεσίες του Ιδρύματος αποτελούν Διεύθυνση η 
οποία συγκροτείται, ως ακολούθως : 

α) Τμήμα Εφαρμογών 
β) Τμήμα Διοικητικού 

2. Η αρμοδιότητα της Διευθύνσεως αναφέρεται στα 
εξής θέματα τα οποία κατανέμονται μεταξύ των τμημάτων 
ως ακολούθως : 

α) Το Τμήμα Εφαρμογών είναι αρμόδιο για την εφαρμο¬ 
σμένη έρευνα στην εξυπηρέτηση των μειονεκτούντων για 
τον έλεγχο της ποιότητας κατασκευής των διαφόρων οργάνων 
και την εκπαίδευση των αναπήρων για την σωστή χρησιμο¬ 
ποίηση αυτών. 

β) Το Τμήμα Διοικητικού είναι αρμόδιο για κάθε θέμα 
που ανάγεται στα οικονομικά στη διαχείριση της περιουσίας 
του Ιδρύματος στις συναπτόμενες συμβάσεις, στην Οργάνωση 
συναντήσεων διαφόρων ειδικοτήτων και στην εν γένει προα¬ 
γωγή της συνεργασίας με τους ενδιαφερομένους φορείς και 
υπηρεσίες, καθώς επίσης και ο χειρισμός όλων των θεμάτων 
υπηρεσιακής κατάστασης του προσωπικού, η διακίνηση της 
αλληλογραφίας δακτυλογράφηση και αναπαραγωγή εγγράφων 
και εντύπων η βεβαίωση από τον Προϊστάμενο ή το νόμιμο 
αναπληρωτή του, της ακρίβειας αντιγράφων, φωτογραφιών 
ή φωτοτυπιών οποιωνδήποτε εγγράφων ύστερα από αντι- 
τζραίαλη τους με το εαι&ε'.α,νχμενο σχετικό πρωτότυπο ή 
ακριβές αντίγραφο η μέριμνα για τη βεβαίωση του γνήσιου 
της υπογραφής προσωπικού και πολιτών και η μέριμνα για 
τη φύλαξη και τον καθορισμό του καταστήματος της Υ¬ 
πηρεσίας. 

Άρθρο 15. 

Προσωπικό 

1. Οι θέσεις του μόνιμου προσωπικού διαρθούνται κατά 
κλάδους βαθμούς και ειδικότητες, όπως παρακάτω. 

Κλάδος ΑΤΙ Διοι κητικός- Λογιστικός 
Μία (1) θέση με βαθμούς 3ο- 2ο 
Μία (1) θέση με βαθμούς 8ο- 4ο 

Κλάδος ΑΤ2 Φυσιάτρων 
Μία (1) θέση με βαθμούς 8ο- 2ο 

Κλάδος ΑΤ3 Τυχολόγων : 

Μία (1) θέση με βαθμούς 8ο- 2ο 

Κλάδος ΑΡ1 Κοινωνικών Λειτουργών 
Μία (1) θέση με βαθμούς 5ο- 4ο 
Μία (1 - θέση με βαθμούς 8ο- 6ο ΝΔ 226/73 

Κλάδος ΑΡ2 Φυσικοθεραπευτών - Εργοθεραπευτών 
- Λογοθεραπευτών 

Μία (1) θέση φυσικοθεραπευτού με βαθμούς 5ο- 4ο 
Τρείς (3) θέσεις με βαθμούς 8ο-6ο (ΝΔ 226/73) 

Λπο τις θέσεις αυτές ορίζεται μία (1) θέση φυσικοθε- 
οαπευτού 

Μια (1) θέση εργοθεραπευτού 
Μία (1) θέση Λογοθεραπευτού 

> Κλαόος ΑΡ3 Επισκεπτριών αδελφών - αδελφών Νο¬ 
σοκόμων 

Μία (1) θέση με βαθμούς 5ο- 4ο 

Μία (1) θέση με βαθμούς 8ο- 6ο (ΝΔ 226/73) 

Κλάδος ΜΕΙ Διοικητικός- Λογιστικός 
Μια (1) θέση με βαθμούς 10ο- 6ο 

Κλάδος ΜΕ Ορθοπεδικών Τεχνιτών 
■ Μία (1) θέση Ορθοπεδικού τεχνίτου με βαθμούς ΙΌο- 
6ο 

Κλαόος ΣΕΙ Κλητήρων 
Μία (1) θέση με βαθμούς 12ο -7ο 

Άρθρο 16. 

Προσόντα διορισμού 

1. Για τον Κλάδο ΑΤΙ Διοικητικό- Λογιστικό 
Πτυχίο οποιουδήποτε τμήματος Νομικής Σχολής ημεδα¬ 
πού Πανεπιστημίου ή της Ανωτάτης Σχολής Οικονομικών και 


Εμπορικών Επιστημών ή της Παντείου Ανωτάτης Σχολής 
Πολιτικών Επιστημών ή Ανωτάτης Βιομηχανικής Σχολής ή 
ισότιμο πτυχίο Σχολής της ημεδαπής ή αλλοδαπής. 

2. Για τη θέση του Φυσιάτρου 

Πτυχίο ιατρικής Σχολής ημεδαπού ή αλλοδαπού Πα¬ 
νεπιστημίου άδεια ασκήσεως επαγγέλματος και άδεια τίτλου 
ειδικότητας φυσικής ιατρικής και αποκαταστάσεως. 

3. Για τη θέση του Τυχολόγου 

Πτυχίο Ψυχολογίας Πανεπιστημίου του εσωτερικού ή 
ισότιμο πτυχίο Σχολής του εξωτερικού και κατά προτίμηση 
ειδίκευση στην κλινική ψυχολογία. 

4. Για τον Κλάδο ΑΡ1 Κοινωνικών Λειτουργών 

Πτυχίο αναγνωρισμένης ανώτερης σχολής Κοινωνικής 

Εργασίας τουλάχιστον τριετούς φοιτήσεως και άδεια ασκή¬ 
σεως επαγγέλματος. 

5. Για τον Κλάδο ΑΡ2 Φυσικοθεραπευτών- Εργοθερα¬ 
πευτών- Λογοθεραπευτών 

α. Για τους Φυσικοθεραπευτές και Εργοθεραπευτές, 
πτυχίο αναγνωρισμένων ανωτέρων Σχολών Φυσιοθεραπευ¬ 
τών και Εργοθεραπευτών ή πτυχίο ισοτίμων Σχολών της 
αλλοδαπής τριετούς φοιτήσεως και άδεια ασκήσεως του 
επαγγέλματος. 

β. Για το Λογοθεραπευτή, πτυχίο Θεραπευτού του λόγου 
Ανωτέρας Σχολής της ημεδαπής ή αλλοδαπής. 

6. Για τον Κλάδο ΑΡ3 Επισκεπτριών αδελφών- Αδελφών 
Νοσοκόμων. 

Πτυχίο ανεγνωρισμένης ανώτερης Σχολής Επισκεπτριών 
αδελφών ή Αδελφών Νοσοκόμων τριετούς τουλάχιστον 
φοιτήσεως και άδεια ασκήσεως του επαγγέλματος. 

7. Για τον Κλάδο ΜΕΙ Διοικητικό- Λογιστικό 

Απολυτήριο Λυκείου ή εξαταξίου Γυμνασίου ή άλλου ισό¬ 
τιμου σχολείου 

8. Για τον κλάδο ΜΕ Ορθοπεδικού Τεχνίτου 

Πτυχίο των Σχολών Μαθητείας του ΟΑΕΔ ή άλλης ανα¬ 
γνωρισμένης Μέσης Σχολής, ελλείψει δε αυτών αρίστη γνώ¬ 
ση της συγκεκριμένης τέχνης, αποδεικνυομένη από Δημό¬ 
σια έγγραφα (πιστοποιητικά) ασφαλιστικά βιβλιάρια 
κλπ. 

9. Για τον Κλάδο ΣΕΙ Κλητήρων 

Απολυτήριο Δημοτικού Σχολείου 

Άρθρο 17. 

Προϊστάμενοι Υπηρεσιών - Αναπλήρωση 

1. Της Διεύθυνσης προΐσταται ο με βαθμούς 3- 2ο υπάλ¬ 
ληλος του κλάδου Διοικητικού- Λογιστικού του τμήματος 
Διοικητικού υπάλληλος του κλάδου ΑΤΙ με βαθμούς 7ο- 4ο 
και σε περίπτωση που δεν υπηρετεί υπάλληλος με τους βα¬ 
θμούς αυτούς υπάλληλος του κλάδου ΜΕ Δ/κού Λογιστικός 
και με βαθμό 4ο ή 5ο ή 6ο και του τμήματος εφαρμογώ ν 
υπάλληλος του κλάδου Φυσιάτρων ΑΤ2 με βαθμό 6ο- 2ο 

2. Τον Προϊστάμενο της Δ/νσης σε περίπτωση έλλειψης, 
απουσίας, ή κωλύματος αναπληρώνει ο Προϊστάμενος του 
Τμήματος Δ/κού. Τους Προϊσταμένους των Τμημάτων ο 
κατά βαθμό ανώτερος και επί ισοβάθμων ο αρχαιότερος 
υπάλληλος του οικείου Τμήματος, σύμφωνα με τις διατάξεις 
του άρθρου 31 του Ν. 434/76 περί προβαδίσματος. 

Άρθρο 18. 

Εσωτερικός Κανονισμός 

Όλα τα λεπτομερέστερα θέματα που ανάγονται στην 
κανονική και εύρυθμη λειτουργία του Ιδρύματος ως και 
τα καθήκοντα των εργαζομένων σ’ αυτό ρυθμίζονται με 
εσωτερικό κανονισμό λειτουργίας που συντάσσετε» »πό τ 

Διοικητικό Συμβούλιο και εγκρίνεται με απόφαση του 
Υπουργού. 

Στον Υπουργό 1 γειας και Πρόνοιας, αναθέτουμε τή 
δημοσίευση και εκτέλεση του Διατάγματος αυτού. ·' 

Αθήνα,' 20 Δεκεμβρίου 1984 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο! ΥΠΟΥΡΓΟΙ ί . 

ΠΡΟΕΔΡΙΑ! ΤΗ! ΚΥΒΕΡΝΗΣΗ! ΥΓΕΙΑ! ΚΑΙ ΠΡΟΜΟΓΑΪ 

ΑΠΟΧΤΟΛΟΧ ΛΑΖΑΡΗΧ ΓΕΟΡΓΙΟΧ ΓΕΝΝΗΜΑΤΑ! 

Ο ΑΝΑΠΑ. ΥΠΟΥΡΓ. ΟΙΚΟΝΟΜΙΚΟΝ 

ΔΗΜΗΤΡΙΟΧ ΤΧΟΒΟΑΑΧ 


(β) 

ΠΡΟΕΔΡΙΚΟ ΔΙΑΤΑΓΜΑ ΥΠ* ΑΡΙΘ. 585 


Τροποποίηση και συμπλήρωση του αριθμ. 156/73 Β.Δ. 
ΦΕΚ 50 «Περί του Οργανισμού Διοικήσεως και λει¬ 
τουργίας του εν Φιλιατροίς Ιδρύματος Περιθάλψεως Ανιά¬ 
των Μεσσηνίας. 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του άρθρου 1 παρ. 3 σε συνδυασμό με 
τις διατάξεις της παρ. 2 του ίδιου άρθρου του Ν. 3703/ 
1957 «περί συμπληρώσεως και τροποποιήσεως της Νο¬ 
μοθεσίας περί Πρεβεντορείιον και Παιδικών Εξοχών ( ΦΕΚ 
84/57 τ. Α') 


2. Τις διατάξεις των άρθρων 3 και 5 παρ. I έως 2 του 
Ν.Δ. 162/73 (ΦΕΚ 227/73 τ. Α') περί μέτρων προστασίας 
υπερηλίκων και χρονίως πασχόντων ατόμων» σε συνδυασμό 
με τη διάταξη του άρθρου 2 του ίδιου Ν. Δ/τος. 


3. Το άρθρο 14 του Ν. 1266/1982 « Όργανα ασκήσεως 
της νομισματικής πιστωτικής και συναλλαγματικής πολι¬ 
τικής και άλλες διατάξεις ( ΦΕΚ 81/1982) σε συνδυασμό με 
τις διατάξεις του άρθρου 15 του Ν. Δ/τος 770/75 «περί 
διαρθρώσεως του Υπουργείου Προεδρίας Κυβερνήσεως, και 
Οργανισμού Υπηρεσιών τινών αυτού ( ΦΕΚ 248/1975), του 
άρθρου 3 παρ. 4 του Ν.Δ. 216/1974 (ΦΕΚ 367/74) περί 
συστάσεως Υπουργείου Προεδρίας Κυβερνήσεως και του 
άρθρου 8 του Π. Δ/τος 574/1982 (ΦΕΚ 104) Ανακατανομή 
αρμοδιοτήτων Υπουργείων» 

4. Το άρθρο 13 του Ν. 1232/82 (ΦΕΚ 22/82) « επανα¬ 
φορά σε ισχύ τροποποίηση και συμπλήρωση των διατάξεων 
του Ν.Δ. 4352/64 και άλλες διατάξεις». 


5. Το άρθρο 10 παρ. 2 του Ν. 993/79 (ΦΕΚ 281) «Περί 
του επί συμβάσει εργασίας ιδιωτικού δίκαιου προσωπικού 
του Δημοσίου, των Οργανισμών Τοπικής Αυτοδιοικησεως 
και των λοιπών ΝΠΔΔ». 

6. Το Ν.Δ. 226/73 (ΦΕΚ 275/73 περί βαθμολογικής 
καταστάσεως του νοσηλευτικού και ετέρων τινων κατηγο¬ 
ριών προσωπικού του Υπουργείου Κοινωνικών Υπηρεσιών». 

7. Την αριθμ. Υ /79/21.6.84 ΦΕΚ 413 Β απόφαση του 
Πρωθυπουργού «Ανάθεση αρμοδιοτήτων στον Αναπληρωτή 
Υπουργό Οικονομικών». 


8 Την αριθμ. 16/23.9.83 απόφαση του Διοικητικού Συμ¬ 
βουλίου του Ιδρύματος Περιθάλψεως Ανιάτων Μεσση- 


νΐ °9 Την αοιθα 668/1984 γνωμοδότηση του Συμβουλίου 
Επικράτειας^ με πρόταση των Υπουργών Προεδρίας της 
Κυβέρνησης Υγείας και Πρόνοιας, και Αναπληρωτή 1- 

πουργού Οικονομικών αποφασίζουμε. 


Άρθρο 1. 

ΙΙαρεχομένη Περίθαλψη 

1. Το άρθρο 3 του Β.Δ. 156/73 αντικαθίσταται ■ όπως 
παρακάτω. 

Το ·Ίδρυμα "Περιθάλψεως Ανιάτων Μεσσηνίας παρέ¬ 
χει. ■ ■; 

α. Προστασία σε άτομα που κατάγονται απ’, όλα τα 
διαμερίσματα της χώρας και κατά προτίμηση σ’ αυτά που 
κατάγονται από τα Φιλιατρά, 
και 

β. Επαγγελματική κατάρτιση σε όσους από τους περι¬ 
θαλπόμενους μπορούν να εκπαιδευθούν καθώς και σε ανάπηρα 
άτομα που κατοικούν στην περιοχή της έδρας του Ιδρύμα¬ 
τος. 

2. Η έννοια της κατά την προηγούμενη παράγραφο προ¬ 
στασίας περιλαμβάνει την παροχή υγιεινής στέγης και δια¬ 
τροφής, κατάλληλου ρουχισμού ιατροφαρμακευτικής περί¬ 
θαλψης φυσιοθεραπείας ψυχολογικής και κοινωνικής βοή¬ 
θειας. 

3. Η έννοια της επαγγελματικής κατάρτισης περιλαμβά¬ 
νει την παροχή τεχνικής εκπαίδευσης σε άτομα που πάσχουν 
από σωματική ή διανοητική αναπηρία ανάλογα με τις δυ¬ 
νατότητες τους, με σκοπό την ένταξή τους στο παραγωγικό 
δυναμικό της χώρας. 


Άρθρο 2. 

Π ροσωπικό 

1. Στο από το άρθρο 21 του Β.Δ. 156/73, προβλεπόμενο 
προσωπικό προστίθενται οι παρακάτω θέσεις, που συνι- 
στώνται για τψ εφαρμογή του προγράμματος επαγγελ¬ 
ματικής κιαταιρτισειως. 

1. Μόνιμες θέσεις 

Κλάδος ΑΡΙ Φυσικοθεραπευτών Εργοθεραπευτών 

Πέντε (5) θέσεις με βαθμούς 8ο- 6ο ( άρθρο 18 παρ. I 
Ν. 434/1976 ΦΕΚ 246 και άρθρο 4 παρ. I ΝΔ 226/1973 
(ΦΕΚ 275) ' 

Από τις παραπάνω θέσεις ορίζονται δυο (2) θέσεις Φυ¬ 
σιοθεραπευτών και τρείς (3) θέσεις εργοθεραπευτών. 

Κλάδος ΑΡ2 Κοινωνικών Λειτουργών 

Μία (1) θέση με βαθμούς 8ο- 6ο ( άρθρο 18 παρ. 1 Ν. 
434/1976 ΦΕΚ 246 και άρθοο 4 παο. I ΝΔ 226/1973 (ΦΕΚ 
275). 

Κλάδος ΜΕ Τεχνιτών : 

Δύο (2) θέσεις Τεχνιτών με βαθμούς 10ο - 6ο 

II. Θέσεις προσωπικού με σχέση εργασίας ιδιωτικού 
δικαίου που διέπεται από τις διατάξεις του Ν. 993/79 

Μία (1) θέση Ψυχολόγου 

Μία (1 ) θέση Επαγγελματικού Συμβούλου 

2. Οι υπηρετούντες στις παραπάνω θέσεις, μαζί με τους 
υπηρετούντες σε αντίστοιχες θέσεις, ήδη συνεστημένες του 
κλάδου ΑΡ2 Κοινωνικών Λειτουργών και του επί θητεία 
γιατρού ανήκουν στην υπηρεσιακή μονάδα Επαγγελματικής 
Κατάρτισης, που συνιστάται με το παρόν Διάταγμα και 
η οποία είναι αρμόδια για κάθε θέμα που αφορά την ανάπτυξη 
ταυ προγράμματος και τον συντονισμό των ενεργειών στην 
εξατομικευμένη εφαρμογή του στα άτομα που επιλέγονται. 

3. Προϊστάμενος της υπηρεσιακής αυτής μονάδας είναι 
ο Κοινωνικός Λειτουργός. Η επιστημονική δραστηριότητα 
της υποκειται στον έλεγχο και την εποπτεία του Διοικητικού 
Συμβουλίου του Ιδρύματοε. 

Άρθρο 3. 

Προσόντα διορισμού γ'.α κάθε θέση 

Στο άρθρο 22 του ίδιου ΒΔ προστίθενται ο 1 , παρακάτω 
παράγραφοι : 

Για τον Κλάδο ΛΙΊ Φυσικοθεραπευτών - Εργοθεραπευτών 
πτυχίο αναγνωρισμένων ανωτέρων Σχολών Φυσικοθερα- 
πευτών καις Εργοθεραπευτοόν ή πτυχίο ισότιμων Σχολοόν 
της αλλοδαπής τριετούς τουλάχιστον φοίτησης και άδεια 
άσκησης επαγγέλματος. 

Για τη θέση Ψυχολόγου πτυχίο Ψυχολογίας Ιΐαν/μίου 
του Εσωτερικού ή ισότιμο πτυχίο Σχολής του Εξωτερικού και 
ειδική επιστημονική εξειδίκευση που αποδεικνύεται α) 
με αναγνωρισμένο διδακτορικό δίπλωμα ή β) με μεταπτυ¬ 
χιακό τίτλο σπουδοόν διάρκειας τουλάχιστον ενός ακαδημαϊκού 
έτους και εμπειρία τυλάχιστον δυο ετών ή γ) σημαντική 
εμπειρία τουλάχιστον 4 ετών σε συγκεκριμένο και ειδικό τομέα 
που ανταποκρίνεται στην ιδιάζουσα φύση και αποστολή των 
θέσεων αυτοόν. 

Για τη θέση επαγγελματικού Συμβούλου πτυχίο Ανώ¬ 
τατου Εκπαιδευτικού Ιδρύματος της ημεδαπής ή ισότιμο 
πτυχίο της αλλοδαπής και ειδική επιστημονική εξειδίκευση 
που αποδεικνύεται με αναγνωρισμένο διδακτορικό δίπλωμα ή 
β) μεταπτυχιακό τίτλο σπουδοόν διάρκειας τουλάχιστον 
ενός Ακαδημαϊκού έτους και εμπειρία τουλάχιστον 2 ετοόν 
ή γ) σημαντική εμπειρία τουλάχιστον 4 ετών σε συγκε¬ 
κριμένο και ειδικό τομέα που ανταποκρίνεται στην ιδιάζουσα 
φύση και αποστολή των θέσεων αυτών. 


Για τις θέσεις των τεχνιτών α) πτυχίο «αντίστοιχης 
ειδικότητας» μέσης τεχνικής ή επαγγελματικής σχολής ή 
σχολείου ( σε περίπτωση μη προσέλευσης υποψηφίων με 
το ανωτέρω προσόν, αρκεί πτυχίο κατώτερης σχολής αντί¬ 
στοιχης ειδικότητας και σε περίπτωση μη προσέλευσης υπο¬ 
ψηφίων ούτε με αυτό το προσόν αρκεί απολυτήριο δημοτικού 
σχολείου και οετής εμπειρία που να αποδεικνύεται με επί¬ 
σημα στοιχεία και β) άδεια ασκήσεως επαγγέλματος ( 
για όσες ειδικότητες απαιτείται) εκ μέρους της αρμόδιας 
αρχής. 

Οι ειδικότητες των τεχνιτών που θα προσλαμβάνονται 
προσδιορίζονται κάθε φορά από το Διοικητικό Συμβούλιο, 
ανάλογα με τις δυνατότητες αυτοόν που θα εκπαιδεύονται 
και τις ειδικότερες συνθήκες της περιοχής. 

Στον Υπουργό Γγείας και Πρόνοιας αναθέτουμε τη δη¬ 
μοσίευση και εκτέλεση του παρόντος Προεδρικού Διατάγμα¬ 
τος 

Αθήναι, 20 Δεκεμβρίου 1984 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ ΚΑΙ ΠΡΟΝΟΙΑΣ 

ΑΠΟΣΤΟΛΟΣ ΑΑΖΑΡΗΣ ΓΕΩΡΓΙΟΣ ΓΕΝΝΗΜΑΤΑΣ 

Ο ΑΝΑΠΛ. ΥΠΟΥΡΓ. ΟΙΚΟΝΟΜΙΚΉΝ 

ΔΗΜΗΤΡΙΟΣ ΤΣΟΒΟΛΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




